**ОТЧЕТЕН ДОКЛАД ЗА ДЕЙНОСТТА**

**НА НАРОДНО ЧИТАЛИЩЕ „РАЗВИТИЕ-1904”**

**гр. ТЪРГОВИЩЕ, КВ.ВЪБЕЛ ЗА 2018 ГОДИНА**

**Изготвил: Светла Манолова, Председател на читалищното настоятелство**

**Докладва: Светла Манолова**

Българското читалище е живият извор на българския дух и култура през вековете. Това е мястото, в което се поддържат живи българските традиции, мястото, в което малките българчета научават за бита, културата, прекрасните песни и танци на своите предци, мястото, където пламва и завинаги остава в сърцата им огънчето на българщината.

 И през 2018 г. НЧ “Развитие-1904“, продължава своята дейност за утвърждаването му като център за културно-просветна и творческо-развлекателна дейност. Дейността на читалището е в съответствие с читалищния устав и е съпричастна с обществения и културен живот в гр.Търговище и общината.

 То е отворено за цялата местна общност и обединява всички, които желаят да изучават културно историческото наследство на родния край, да се занимават с творчество и да ползват различни видове услуги.

 Една от основните цели на настоятелството и през тази година бе да се даде равен достъп за изява на всички членове на местната общност- деца, младежи, възрастни и хора в трудоспособна възраст.Тук е мястото да отбележа,че голяма част от участията ни във фестивали са с по няколко групи от различни възрасти.

 В XXII Старопланински събор БАЛКАН ФОЛК 2018 във Велико Търново участвахме с три групи. Група за пресъздаване на народни обичаи с ръководител Руска Димитрова пресъздаде обичая „Харизване на дете", Група за автентичен фолклор с ръководител Иванка Радославова и Певческа група ,,Въбелчанки" с ръководител Цветелинка Стоянова участваха с по три песни.Трите групи спечелиха почетни грамоти, дипломи и препоръки за участия в Балкански шампионат по фолклор,,ЕВРО фолк-Жива вода" в Хисаря.

 В Пети събор на хумора "Който се смее, не старее" на 21.10.2018г. в с Паламарца на сцената на НЧ "Искра - 1893", подпомогнато от община Попово и кметството в селото участваха над 600 разказвачи, певци и танцьори от цялата страна на възраст от 10 до 88 години. НЧ„Развитие-1904“кв.Въбел участва с две групи Певческа група„Герен“и младежката театрална група. Младежите с хумористични скечове,иронизиращи невежеството сред учениците и неграмотността завоюваха второ място и сребърен медал.

 През септември във фестивала.„ОТ ДУНАВ ДО БАЛКАНА“ в гр.БОРОВО
„Младежката група за пресъздаване на обичаи“ с р-л Светла Манолова представи обичая„Припяване на паламарки“, ПГ„Въбелчанки“с р-л Цветелинка Стоянова и ПФГ с р-л Иванка Радославова представиха автентични геренски песни.

 Златен медал и грамота получи „Младежката група за пресъздаване на обичаи” .Фестивалът е включен в Националния календар на Европейската година на културното наследство за 2018 година,а в изданието участваха над 2000 самодейци от 65 населени места на 13 области на България .

 Безспорно най-големият успех на самодейците ни през 2018г. е възстановяването и представянето на обичаят „Припяване на паламарки“.

 Обичаят завоюва и още едно първо място в Националният фестивал за автентичен фолклор „Песни в полите на Балкана” в село Жълтеш, Габрово,който се проведе на 1юли .Фестивалът се организира за девети пореден път от Народно читалище „Светлина - 1927”, с. Жълтеш, Кметство с. Жълтеш, Община Габрово и е под патронажа на Министерство на Културата на Република България.

 Голяма част от целите на повечето фестивали са да представят пред публика издиреното и съхранено автентично богатство, да го популяризират и предадат на младото поколение, което да продължи съхраняването и предаването му.Мисля,че в тази насока ние като културна институция се справяме успешно. В съвременните условия нашето читалище продължава да осъществява активен диалог с граждани ,институции , да издирва характерните за нашето населено място обичаи, песни, танци, и да насърчава предаването им към следващите поколения.

 Искам да кажа, че идеята за обичая дойде от РИМ Търговище и по-точно от Диана Жекова по повод отбелязване на Еньовден в Славейковото училище .Гаданията за женитба чрез припяване на паламарки е характерен елемент на системата от обреди,свързани с Еньовден и първия ден от жътвата в Търговищко.На обяд докато си почиват жътварките,една жена става Еньова буля,препасва по-голяма престилка и събира в нея паламарките на момите.Вади по една паламарка ,всички пеят и предричат късмета на бъдещата булка.От читалището в Алваново ни предоставиха паламарки и сърпове,Светла Стаменова подбра автентична жетварска песен, характерна за нашия регион,помогна за сценичното представяне и емоционалното поведение на участниците, Тодорка Йорданова,самодеец към Алвановското читалище изпълни песента.

 Възстановяването на обичая и изпълнението му от младежи бе отразено от Българското национално радио,Радио Шумен,Радио Фокус.Бяха интервюирани на живо в ефир децата Стела Христова,Анджелина Георгиева, Наталия Цветелинова ,и аз Светла Манолова и Йорданка Русева.

 По-късно групата бе поканена да участва в с.Присиян по повод ежегодният илинденски събор и в програмата на читалището в с.Съединение по повод годишнината му.

 Експеримент с подмяна на жетварската песен с друга любовна на жетварска тематика във фестивала „Сребърни пафти“ бе отразена от журито и съответно обичаят не получи награда.Казвам това от кухнята ,за да кажа, че цялостната композиция и концепция са много важни за успеха на културния продукт.Всеки детайл,жест при изпълнението са от значение.

 След малко ще чуете годишния план на читалището за 2019 г.,в който са заложени участия в различни форуми,но Читалищното настоятелство си запазва правото да прави промени, в зависимост от подготовката на художествените колективи и възможността за участие в различни прегледи и фестивали.

 При възможност съчетаваме участията и с учебно-образователна цел .В гр.Бяла посетихме Белинският мост, „Музей на Осв.руско-турска война и Православната църква „Свети Георги“.В Габрово –етнографски музей „Етъра“ и с.Боженци.

 По този начин също осъществяваме част от целите на фестивалите за стимулиране на културния туризъм .

 Читалище „Развитие-1904“ е доброволна, неполитическа, нерелигиозна динамична структура, отворена към цялото население на селището ни. Всеки член може да допринесе за развитието и утвърждаването му, в подкрепата и информирането на местната общност за опазването на културната й идентичност.

 През януари 2018г. наши самодейци взеха участие във възстановката на освобождението на гр.Смядово и гр.Каспичан. На 29.01. участваха в пресъздаването Освобождението на Търговище заедно с патриотични клубове от цялата старана, читалища, пехотни полкове с подкрепата на Община Търговище.

 За съжаление тази година такава историческа възстановка не се проведе в Търговище и многото жители на квартал Въбел желаещи да участват бяха разочаровани.

Сурвакарска група,коледарска група и лазарска група и през изминалата 2018 год. пяха, наричаха и благославяха за здраве,берекет и благоденствие.

 Един от важните участници в групата на лазарките бе магаричката Албена ,която създаваше допълнителна радост и ентусиазъм сред лазарките и населението на квартала.

 Кулинарните традиции в Герен събират на едно място роднини, фолклор и история. Почти всяка къща има едно обособено помещение до пещта или навеса, напомнящо с нещо на битова стаичка. Там започва историята на всяка жена и на всеки празник. Традицията в кулинарното майсторство се предава през поколенията.
 Характерно за Герен е приготвянето на пещени ястия. В пещта се нареждат няколко тави,в зависисимост от повода.За да съхраним традициите за бъдещите поколения и по повод най-големият християнски празник "ВЕЛИКДЕН" записахме и споделихме рецептите:„ВЕЛИКДЕНСКИ ПЕЧЕН ПУЯК В ПЕЩ ПО ГЕРЕНСКИ”,„ГЕРЕНСКА ВЕЛИКДЕНСКА ЯХНИЯ С КОКОШКА”,„ЗАХАРИНКИ” ИЛИ „ДОМАШНИ КУРАБИИ”,„ТЪНКОСТИ ЗА ВЕЛИКДЕНСКИЯ КОЗУНАК”.
 За втора поредна година самодейци към читалището участваха в седмият Национален събор на овцевъдите в България, като демонстрираха направата на автентични български ястия. Тридневният форум се състоя край Петропавловския манастир до Лясковец и според организаторите това бе най-успешното му издание.

 Във фестивала „С дъх на хляб и мед“,част от 241 пролетен традиционен панаир в Търговище. НЧ„Развитие-1904“ участва в направата и представянето на 4 вида домашни традиционни автентични курабии от кв.Въбел.

 "Шареница" организира читалището пред читалището.В деня ,посветен на боядисването на яйцата деца имаха възможност да боядисат своите великденски яйца по стара българска традиция с листенца,с восък с памук.

 Нашето читалище прие предизвикателството и засади дръвчета
в района на читалището и кварталната чешма.Целта бе да се озелени пространството,да е по-чист въздуха и да се осигури необходимата прохлада през горещите летни дни.
Безплатните фиданки бяха осигурени от инициаторите на проекта „Засади дърво или плати”.
С това подкрепихме и гражданската инициатива в квартала за почистване на детската площадка и облагородяването и.

 С цел създаване на настроение сред деца и възрастни НЧ"Развитие-1904" организира изрисуването на гаража ,който се намира до детската площадка.
Главен художник бе Анна- Мария Добрева на 16 години от Въбел, а нейни помощници много деца,които пресъздадоха актуални анимационни герои.

 В турнир по пейнтбол участваха самодейци към читалището на 7 май в гopиcтaтa мecтнocт в пapĸ „Бopoвo oĸo“. Инициативата бе по повод Дeня нa Eвpoпa – 9 мaй и бе организирана от ОИЦ-Търговище.
Геренци участваха с два отбора и в надпревара от 24 отбора достигнаха до 6 то място.
 За поредна година читалището организира инициативи, посветени на сборът на Въбел -„Свети дух“. Празнична програма сутринта от самодейци към читалището.

 Вечерен концерт на представителен фолклорен ансамбъл „Северняче” гр.Поппово с ръководител Станимир Иванов, осъществен със спомоществователството на Албена Даскалова, фирма ‚Алтракт“ ,семейство Искра и Миро Панови,семейство Светла и Христо Манолови.

 Жители и гости се включиха в „Сборенско хоро” пред читалището подпомогнати от клуб за народни хора „Дръж се земльо” с ръководители Павел Александров и Евелина Дъбева и клуб „Джумалийци“ с ръководител Стамен Стаменов.

 Футболна среща "Стари срещу млади" в която участваха футболни ветерани, действащи футболисти и подрастващи таланти и Фотоизложба "Въбел днес" допълниха празника на квартала .Фотоизложбата бе подредена във фоайето на читалището,а снимките изобразяват част от състоянието на квартала към днешна дата . Част от тях бяха публикувани във файсбук профила на читалището за коментари и мнения ,а другите са подредени в албум и ще бъдат съхранени като летопис.Най-коментираната снимка бе рушащото се училище.

 Продължаваме да издирваме и записваме истории свързани с Въбел.

 По повод сборът Петър Петров (Бубата) разказва :

„Дядо Пейо ,когато орял с воловете ги удрял с остена и им викал:….Стига сте се мъкнали като гладни граждани за геренският сбор“.

 По повод 1 юни за поредна година читалището,организира рисунка на асвалт като новост бяха игрите за майките, които си припомниха детството „хъджалък„/дама/ и игра на ластик .

 На 2 юни 2018г.ч жители на квартал Въбел и потомци на загиналите се преклониха пред паметта и подвига на загиналите геренци във войните с едноминутно мълчание и поднасяне на цветя пред паметната плоча .
Събитието бе много важно, защото въбелчани за първи път имаха възможността да го направят пред паметна плоча,която бе поставена в края на миналата година .По този повод читалището публикува стари документи и информация за загинали,предоставена от потомците,която предизвика реакцията на историците.

Цитирам:

„Радвам се, че паметта към героите е жива в кв. Въбел. Всяка подобна инициатива е похвална! Но там някъде има историци, които ежедневно работят по попълване списъците на загиналите и военната история на нашия град. Трябва да се знае, защото имената на загиналите са повече. Само петима са мюсюлманите от Въбел, загинали в Първата световна война. Те всичките са били бойни другари...“

„Това са културни ценности и най- добрият и законен начин за тяхното съхранение е да постъпят във фондовете на РИМ - Търговище. Ще бъдем много благодарни, ако роднините на Йордан Василев Попникифоров дадат повече сведения за него, защото името му не фигурира в списъците на загиналите при Тутракан през 1916 г. Това е много важно, защото има хора, които ежедневно работят по попълване списъците на загиналие.“

„Мини Мис Въбел и Мистър Талант Въбел” – 2018г. избрахме и през тази година .

 Конкурсът, организиран от НЧ”Развитие-1904”се проведе на 27 юли 2018г. от 18ч. в залата на читалището.
„Мини Мис Въбел се провежда за дванадесета поредна година , а Мистър Талант Въбел беше първо издание.
В конкурса участваха 11 момичета и 7 момчета.
Тричленно жури в състав: Светла Стаменова –утвърден музикален педагог, художествен ръководител на един от най-успешните състави в Търговище ДФА”Шарено герданче”,”Магистър –диригент на хорове за народно пеене”;
Емилия Маринова-дългогодишен секретар на читалището в Алваново, с богат организационен опит;
Елена Георгиева –професионално музикално образование,собственик на търговско представителство оцени излъчването, сценичното присъствие и таланта на кандидатите.

 Сред препоръките на журито бяха да не се допускат песенни изпълнения върху песни с текст; песните да са съобразени с възрастта на участниците .Похвали за смелостта си получиха всички участници и с пожелание да се стремят към по-добро.

 Интервютата с победителите Георги Миленов Иванов на 7 години и Ивайла Крумова на 10 години и материалите ,написани от Светла Манолова бяха публикувани във вестник „Знаме“ в рубриката любопитно.

 Кампания за набиране на дарения за приюта на отец Иван в Нови хан стартираха граждани в квартал Въбел.Народно читалище "Развитие-1904" в качеството си на институция подкрепи инициативата като в продължение на месец Йорданка Русева, Христина Цветелинова и Бонка Димитрова приемаха хранителни продукти,дрехи,обувки в залата за танци.Бяха събрани около 3 тона,които бяха транспортирани с голям камион до приюта.Останалите детски дрехи,които не можаха да се съберат бяха раздадени на нуждаещи се многодетни семейства от квартала и близки села.Кампанията бе отразена от БТА и регионални медии.

 2018 година бе и година на киното в квартала благодарение на Христина Цветелинова.

 На 31.08.2018г.организирахме традиционното лятно кино пред читалището и прожектирахме филма „Хитър Петър“ .

 На 28 октомври по повод Световният ден на анимацията. В ЗАЛАТА НА НЧ„РАЗВИТИЕ-1904“се излъчи анимационния филм„У ДОМА“.

 На 21 ноември за ДЕНя НА ХРИСТИЯНСКОТО СЕМЕЙСТВО
в танцовата зала при НЧ„Развитие-1904“ се прожектира анимационният филм„Звезда“ . Около 200 човека посетиха Седмицата на киното
7 вечери, 9 прожекции и около 200 посетители ,предимно младежи от квартал Въбел посетиха Седмицата на киното, организирана от НЧ„Развитие-1904“ от 5 ноември до 11 ноември.

 С настроение и в приятна атмосфера жителите от кв.Въбел и гости от града се присъединиха на организираната от НЧ„Развитие-1904“„ВЕЧЕР НА РУСКАТА ПЕСЕН“. Участие взеха Вокален ансамбъл„ДЕВЧАТА“с р-л Татяна Нешева, Група за руски песни при НЧ„Йордан Миндов1892“с.Алваново с р-л Антоанета Петрова и групата при ПК„Герен“ с р-л Иванка Радославова кв.Въбел.
Публиката изправена на крака изпълни песента„ЕДНА БЪЛГАРСКА РОЗА“ заедно с участниците от сцената.

 ЗА ПОРЕДНА ГОДИНА НЧ„РАЗВИТИЕ-1904“ ,СЪВМЕСТНО С КМЕТСТВО-ВЪБЕЛ,ТЪРГОВСКИ ОБЕКТИ,ЖИТЕЛИ НА КВАРТАЛА УЧАСТВАХА В КОНКУРСА ЗА КОЛЕДНА УКРАСА, ОРГАНИЗИРАН ОТ ОБЩИНА ТЪРГОВИЩЕ.
 ДОБРОВОЛЦИ ИЗРАБОТИХА РЪЧНО КОЛЕДНИ АКСЕСОАРИ, СНЕЖЕН ЧОВЕК, ГОЛЯМЯ АВТЕНТИЧНА СУРОВАКНИЦА.Бе насърчено участието на нашата съкварталка Петранка Костадинова в конкурса за външна украса и тя спечели първо място.

Организирахме отново съвместно с кметския наместник ,детската градина и пенсионерския клуб празнично запалване на коледната елха и светлини.

Коледно тържество за децата с участието на Дядо Коледа ,Снежанка и Джуджетата зарадваха децата на квартала.Учстниците се включиха в Коледна работилница и изработиха коледни украси,рисунки и писма.Целта ни бе да внесем бодро настроение и коледен дух в душите на съкварталците и гостите на Въбел.
 Коледна щуротека организирахме и за младежи с умствени увреждания от защитеното жилище в Лиляк, съвместно с деца от Въбел.
 Целта на мероприятието бе да доставим радост на младите хора и да покажем,че дори в различията си всички ние сме граждани на България и всички обичаме веселието и забавленията.Младежите от Лиляк са без родители и семейства и са под 24часово наблюдение от специалист.Ежедневието и рутинността ги натъжават,затова такива мероприятия са важни за тях,разказа Невена Николова трудотерапевт.Ние от читалището поехме ангажимент да ги включим в бъдещи съвместни изяви със самодейците и евентуални участия във фестивали.Инициативата също бе отразена от БТА.

Безспорно още един голям успех през 2018 г. е спечелването на проект към Министерството на културата „Българските библиотеки- съвременни центрове за информираност“ на стойност 3 хиляди лева без малко за закупуване на нови книги.С него обновихме библиотеката с нови актуални издания като акцентът при кандидатстването отнове бе да обхванем всички възрастови групи.За децата книги и енциклопедии, сериозни исторически издания, книги с български фолклор.

Речник на редки,остарели и диалектни думи, Българско народно творчество и обичаи, Поредица "Музикални книги за деца",Българска и съвременна история, Пътешествия,приключения и книги за усъвършенстване, КУЛИНАРНА ЛИТЕРАТУРА, ЕНЦИКЛОПЕДИИ,НАРЪЧНИЦИ,СПРАВОЧНИЦИ,СБОРНИЦИ,ХУДОЖЕСТВЕНА ЛИТЕРАТУРА И КЛАСИКА.

Давам думата на Йорданка Русева да ни запознае по-отблизо с библиотечната дейност.: Доклад за библиотечната дейност

Благодаря! Успех е проекта,защото от нашата община малко читалища успяха да спечелят.Искам да кажа, че Библиотекознанието е една сложна и увлекателна наука.За съжаление в голяма част от читалищата работят хора,които нямат нужните познания ,за да представят пред хората цялото това богатство и да обработват книгите.Ситуацията при нас не е изключение.Момичетата не умеят да определят книгите по жанр и раздел и да акцентират върхи важните особености.

Все още нямаме електроннен каталог на книгите в библиотеката ,които наближават вече близо 16 хиляди библиотечни единици.Това би улеснило ползвателите на библиотеката съответно и нас при контрола и опазването им.

С това мисля,че обхванах дейността на читалището през изминалата година.

За съжаление Театралния колектив към читалището през тази година не успя да направи постановка , но се надявам ,че през 2019г. стари и нови самодейци ще създадат нещо ново.Подкрепата от читалищното настоятелство е гарантирана.

Искрено се надяваме с усилията на всички читалищни деятели – млади и стари, с помоща на общинското ръководство и цялата общественост да утвърждаваме името на Народно читалище „Развитие-1904.”

Настоятелство

Светла Иванова Манолова

Йордан Димитров Йорданов

Искра Павлова Панова

Бисер Дамянов Христов

Боян Гинев Илиев

ПРОВЕРИТЕЛНА КОМИСИЯ

Румянка Бончева Георгиева

Бисер Стоев Бонев

Стефани Мирославова Димитрова

СЕКРЕТАР